1988–89. – 1058 ár frá stofnun Alþingis.

111. löggjafarþing. – 465. mál.

Ed.	1084. Breytingartillögur

við frv. til l. um búfjárrækt.

Frá landbúnaðarnefnd.

1.	Við 2. gr. Síðasta málsgrein orðist svo:

.	Búnaðarsamband er samband búnaðarfélaga á ákveðnu svæði og eftir atvikum einnig búfjárræktarfélaga eða búgreinafélaga.

2.	Við 4. gr. Í stað orðanna að fenginni umsögn" í síðari málsgrein komi: með samþykki.

3.	Við 5. gr. Greinin orðist svo:

.	Búfjárræktarnefndir skipuleggja ræktunarstarf vegna einstakra búfjártegunda fyrir hönd Búnaðarfélags Íslands. Í búfjárræktarnefnd sitja fimm menn og jafnmargir til vara, kosnir til tveggja ára í senn. Búnaðarþing kýs tvo nefndarmenn úr hópi héraðsráðunauta og aðra tvo úr hópi starfandi bænda í búgreininni. Starfi búgreinasamtök, sem ná til landsins alls, hafa innan vébanda sinna að minnsta kosti 2 3 starfandi bænda í búgreininni og hafa sett sér búfjárræktarsamþykkt, kjósa þau í stað búnaðarþings tvo bændur í búfjárræktarnefnd búgreinarinnar. Fimmti fulltrúinn er landsráðunautur Búnaðarfélags Íslands í búgreininni (héraðsráðunautur ef landsráðunautur er ekki starfandi), tilnefndur af stjórn þess og er hann formaður nefndarinnar.

.	Heimilt er að ákveða að í búfjárræktarnefnd sé tveimur fulltrúum færra en áskilið er í 1. mgr. eða tveimur fulltrúum fleira ef sérstakar ástæður mæla með. Þó skulu hlutföll haldast óbreytt milli héraðsráðunauta og bænda.

.	Sé starfandi fagráð í búgrein sem bæði viðkomandi búgreinasamtök og Búnaðarfélag Íslands eru aðilar að getur Búnaðarfélag Íslands með samþykki ráðherra falið því verkefni búfjárræktarnefndar í þeirri grein.

4.	Við 6. gr. D-liður orðist svo:

.	Að undirbúa verk- og kostnaðaráætlanir um búfjárræktarstarfið í viðkomandi grein.

5.	Við 8. gr.

. a.	A-liður 2. mgr. verði b-liður, en b-liður verði a-liður.

. b.	Orðin eða fjárveitingar eru takmarkaðar" í b-lið 2. mgr. falli brott.

. c.	Á eftir orðinu ferðakostnað" í síðustu málsgrein bætist: héraðsráðunauta.

6.	Við 9. gr. Í stað orðanna sambærileg við laun" í b-lið komi: jafnháum launum.

7.	Við 11. gr.

. a.	Í stað 0,7%" í 2 málsl. 1. mgr. komi: 1%.

. b.	Í stað orðanna stjórn hlutaðeigandi sambands" í lok 2. málsl. 1. mgr. komi: aðalfundur búnaðarsambands.

8.	Við 12. gr.

. a.	Upphaf 2. mgr. orðist svo:

..	Ríkissjóður greiði árlega framlag er að lágmarki jafngildir 22,5 milljónum króna á verðlagi 1988 til búfjárræktarstarfa á grundvelli búfjárræktarsamþykkta, sbr. 7. gr. Búnaðarfélag Íslands skilar verk- og kostnaðaráætlun komandi árs o.s.frv.

. b.	Við bætist ný málsgrein er hljóði svo:

..	Á framlög þau, er ákveðin eru í þessari grein, skal greiða verðlagsuppbót samkvæmt vísitölu er sýni breytingar á tilkostnaði framkvæmda frá meðalkostnaði þeirra á árinu 1988. Hagstofa Íslands ákveður grundvöll vísitölu þessarar í samráði við Búnaðarfélag Íslands og reiknar hana síðan árlega miðað við meðalkostnað hvers árs.

9.	Við 16. gr.

. a.	Í stað orðanna genbankanefnd Íslands fyrir búfé" í fyrri málslið 1. mgr. komi: erfðanefnd búfjár.

. b.	Í stað orðsins genbankanefndar" í 2. mgr. komi: nefndarinnar.

. c.	Í stað orðsins genbankanefndar" í síðustu málsgrein komi: erfðanefndar búfjár.

10.	Við 19. gr. Í stað 60–63. gr." komi: 60.–62. gr.

11.	Fyrirsögn III. kafla orðist svo: Um verndun erfðaeiginleika í íslensku búfé og um útflutning búfjár.